У квалификацијама најдужи троскок је имала Кинескиња Сје Лимеј са 14,62 метра, чиме је побољшала свој најбољи резултат из претходне сезоне за 40 цм. Још три такмичарке су прескочиле квалификациону норму од 14,45 метара; Лебедева, Савињ и Мабел Гај. Осталих седам у финале су ушле према резултату. У финалу је најбоља била Јархелис Савињ скоком од 14,95 метара. Она је друга атлетичарка која је успела да два пута узастопно освоји титулу светске првакиње у троскоку, после Лебедеве која је то учинила на 2001. и 2003. Друго место са 14,61 освојила је Мабел Гај којој је то прва медаља на светским првенствима, док је трећа била Рускиња Ана Пјатих са резултатом 14,58 м. Биљана Топић, је освојила четврто место, и поставила је нови национални рекорд од 14,52 м. Ниједна друга такмичарка није прескочила 14,50 метара.